Rudolf Andrejev

Johann Rudolf Andrejev (3. oktoober 1851 Jõhvi mõis, Jõhvi kihelkond, Virumaa – 8. juuni 1926 Rakvere) oli aastail 1906–1914 Rakvere linnapea ning ühiskonnategelane.

Ta pärines Jõhvist, kus ta isa Juhan oli mõisa kokk. Ta asus 1903. aastal elama Rakverre ja omandas suure kinnistu Laia ja Posti tänava nurgal ning pidas seal Rakvere hobupostijaama, oli ka Rakvere kirikumõisa rentnik. Rakveres astus ta ka 1903. aastal tuletõrje korrapidajate jaoskonna liikmeks, kuhu ta oma surmani kuulus. Ta oli ka Rakvere linna vastastiku kinnituse seltsi juhatuse liige.

Ta valiti Rakvere linnapeaks kahel korral järjest: 1906. ja 1910. aastal. Tema linnajuhtimise ajal asutati Rakveres 1912. aastal  Rakvere Õpetajate Seminar ja Rakvere Gümnaasium.Odette Kirss. Eestlaste SUURVÕIT valimistel, Virumaa Teataja nr 65, 3. aprill 2014

Rakvere linna vabatahtliku tuletõrje kauaaegne juhatuse liige ja esimees Rudolf Andrejev maeti Jõhvi kalmistule.Rudolf Andrejev f. (Nekrolog). Tuletõrje Teated, Nr. 23 Juuni 1926 Nr. 23, lk 16.

Viited

Välislingid
Rudolf Andrejev f. (Nekrolog). Tuletõrje Teated nr 23, juuni 1926. Lk 16
Odette Kirss. Eestlaste SUURVÕIT valimistel. Virumaa Teataja nr 65, 3. aprill 2014
Johann Rudolf Andrejev, www.geni.com

Kategooria:Rakvere linnapead
Kategooria:Rakvere linnaelanikud
Kategooria:Eesti tuletõrjujad
Kategooria:Eestimaa mõisarentnikud
Kategooria:Jõhvi kalmistule maetud
Kategooria:Sündinud 1851
Kategooria:Surnud 1926